กลุ่มพลังงานกด SET เช้านี้รูดกว่า 10 จุด หลังราคาน้ำมันโลกร่วงแรง
SET เช้านี้รูดกว่า 10 จุด รับแรงขายในหุ้นกลุ่มพลังงาน หลังราคาน้ำโลกปรับลงแรง ขณะที่ตลาดภูมิภาคโดยรวมอยู่แดนลบ โดยดัชนีฯล่าสุดเมื่อเวลา 10.01 น. ดัชนีหุ้นไทย อยู่ที่ 1,323.55 จุด ลบ 10.02 จุด หรือ 0.75% สูงสุด 1,324.43 จุด ต่ำสุด 1,322.40 จุด มูลค่าการซื้อขาย 2.80 พันลบ.
8 ธ.ค. 2558

ผู้สื่อข่าวรายงานว่า ตลาดหุ้นไทยเเช้านี้รูดกว่า 10 จุด รับแรงขายในหุ้นกลุ่มพลังงาน หลังราคาน้ำโลกปรับลงแรง ขณะที่ตลาดภูมิภาคโดยรวมอยู่แดนลบ โดยดัชนีฯล่าสุดเมื่อเวลา 10.01 น. ดัชนีหุ้นไทย อยู่ที่ 1,323.55 จุด ลบ 10.02 จุด หรือ 0.75% สูงสุด 1,324.43 จุด ต่ำสุด 1,322.40 จุด มูลค่าการซื้อขาย 2.80 พันลบ.
 
ขณะที่ สัญญาน้ำมันดิบ WTI ส่งมอบเดือนม.ค.ร่วงลง 2.32 ดอลลาร์ หรือ 5.8% ปิด (7 ธ.ค.) ที่ 37.65 ดอลลาร์/บาร์เรล ส่วนสัญญาน้ำมันดิบเบรนท์ส่งมอบเดือนม.ค.ดิ่งลง 2.27 ดอลลาร์ หรือ 5.3% ปิดที่ 40.73 ดอลลาร์/บาร์เรล โดยเป็นระดับราคาที่ต่ำที่สุดตั้งแต่ ก.พ. ปี 2009 หรือในรอบ 6 ปีครึ่ง
สัญญาน้ำมันดิบร่วงลงอย่างหนักหลังจากที่ประชุมโอเปกเมื่อวันศุกร์ที่ผ่านมานั้น ไม่สามารถบรรลุข้อตกลงเกี่ยวกับเพดานการผลิตน้ำมันใหม่สำหรับช่วง 6 เดือนข้างหน้า เนื่องจากโอเปกไม่สามารถคาดการณ์ได้ว่าอิหร่านจะผลิตน้ำมันเพิ่มขึ้นเท่าใดในปีหน้า หลังจากที่ชาติตะวันตกได้ยกเลิกมาตรการคว่ำบาตรต่ออิหร่านเมื่อ 6 เดือนก่อน
ทั้งนี้ แถลงการณ์โอเปกไม่ได้ระบุถึงตัวเลขเพดานการผลิตใหม่แต่อย่างใด ซึ่งเป็นการส่งสัญญาณให้ประเทศสมาชิกยังคงเดินหน้าผลิตน้ำมันในระดับปัจจุบันต่อไปซึ่งเกินเพดานถึงวันละกว่า 1 ล้านบาร์เรล จากเพดานปัจจุบันที่ 30 ล้านบาร์เรล/วัน รายงานระบุว่า ในการประชุมครั้งนี้ อิหร่านยืนยันว่าจะไม่พิจารณาปรับลดการผลิตน้ำมัน จนกว่าจะสามารถผลิตน้ำมันชดเชยช่วงที่ขาดหายไปขณะที่ถูกชาติตะวันตกคว่ำบาตร
 
10 หุ้นกดดันดัชนีเช้านี้ ณ เวลา 10.05 น.

ภาพประกอบ : ASPEN